ສະພາຮ່ວມມືອ່າວເປີເຊຍ ຈະຖອນ ນັກສັງເກດການ ອອກຈາກຊີເຣຍ
ບັນດາປະເທດສະມາຊິກ ສະພາຮ່ວມມືເຂດອ່າວເປີເຊຍ ຈະຖອນພວກນັກສັງເກດການ ອອກຈາກການປະກອບພາລະກິດ ໃນຊີເຣຍ.
ບັນດາສະມາຊິກຂອງສະພາວ່າດ້ວຍການຮ່ວມມືໃນເຂດອ່າວເປີເຊຍກ່າວວ່າ ພວກຕົນ ຈະຖອນພວກນັກສັງເກດການອອກຈາກຊີເຣຍຫລັງຈາກຊາອູດີອາຣາເບຍ ຕັດສິນໃຈ ຖອນອອກຈາກການປະຕິບັດງານສັງເກດການຂອງສັນນິບາດຊາດອາຫຣັບນັ້ນ ສະພາວ່າດ້ວຍການຮ່ວມມືຫລື GCC ຊຶ່ງມີ 6 ປະເທດເປັນສະມາຊິກປະກາດໃຫ້ຮູ້ກ່ຽວ ກັບການເຄື່ອນໄຫວຂອງພວກຕົນຢູ່ໃນຖະແຫລງການສະບັບນຶ່ງໃນວັນອັງຄານມື້ນີ້ ຊາ ອູດີອາຣາເບຍ ກ່າວວ່າ ຕົນຕັດສິນໃຈຖອນອອກຈາກການປະກອບພາລະກິດ ເພາະວ່າ ຊີເຣຍບໍ່ໄດ້ຈັດຕັ້ງປະຕິບັດຕາມແຜນການຂອງກຸ່ມອາຫຣັບເພື່ອຍຸດຕິການນອງເລືອດ ຈາກການປາບປາມພວກປະທ້ວງຕໍ່ຕ້ານລັດຖະບານປະທານາທິບໍດີ Bashar al-Assad ທີ່ດໍາເນີນມາໄດ້ 10 ເດືອນແລ້ວນັ້ນ ນອກຈາກຊາອູດີອາຣາເບຍແລ້ວ ສະພາວ່າດ້ວຍການຮ່ວມມືໃນເຂດອ່າວເປີເຊຍ ແມ່ນ ຮວມທັງສະຫະຣັດອາຫຣັບເອມີເຣັສ, Bahrain, Oman, ກາຕ້າແລະຄູເວດ ໃນວັນຈັນວານນີ້ ຫົວໜ້າໜ່ວຍປະກອບພາລະກິດສັນນິບາດຊາດອາຫຣັບ ນາຍພົນ Mohamed Ahmed Mustafa al-Dabi ຈາກຊູດານ ກ່າວວ່າ ຄວາມຮຸນແຮງໃນຊີ ເຣຍໄດ້ຊຸດໂຊມລົງ ຫລັງຈາກພວກນັກສັງເກດການເລີ້ມເຮັດວຽກໃນວັນທີ 26 ເດືອນ ທັນວາປີແລ້ວນີ້ ໃນວັນຈັນວານນີ້ ຊີເຣຍບໍ່ຍອມຮັບເອົາແຜນການຂອງສັນນິບາດຊາດອາຫຣັບ ທີ່ຮຽກ ຮ້ອງໃຫ້ປະທານາທິບໍດີ ອັສສັດ ໂອນອໍານາດໃຫ້ຜູ້ຮອງຂອງທ່ານແລະໃຫ້ລາອອກຈາກ ຕໍາແໜ່ງ ໃນທໍານອງດຽວກັນກັບການໂອນອໍານາດທີ່ກໍາລັງດໍາເນີນໄປຢູ່ໃນເຢເມນນັ້ນ ຊຶ່ງສື່ມວນຊົນແຫ່ງລັດຂອງຊີເຣຍປະນາມາວ່າ ແຜນການດັ່ງກ່າວເປັນການຝ່າຝືນອະທິ ປະໄຕຂອງຊີເຣຍຢ່າງຈະແຈ້ງນັ້ນ